Diari Oficial de la Generalitat Valenciana


Sumari del DOGV 7550, del 17-06-2015 (2015/5725)

ACORD de 2 d'abril de 2015, del Consell, pel qual s'autoritzen transferències de crèdit entre seccions.
-------------------------------------------------------------------------------------------------------

### Dades del document

Número de DOGV
:   7550

Data del DOGV
:   17-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5725


Data del document
:   02-04-2015

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 2 d'abril de 2015, del Consell, pel qual s'autoritzen transferències de crèdit entre seccions.  
  
 [2015/5725]  
El Consell, en la reunió del dia 2 d'abril de 2015, va adoptar l'acord següent:  
Per mitjà del Decret Llei 1/2009, de 20 de febrer, del Consell, es va constituir i es va dotar, entre altres, el Pla especial de suport a la inversió productiva en municipis de la Comunitat Valenciana.  
L'article 162.2 de la Llei 10/2012, de 21 de desembre, de la Generalitat, de mesures fiscals, de gestió administrativa i financera, i d'organització de la Generalitat, disposa que, amb caràcter excepcional i per raons d'interés públic, els projectes autoritzats en el marc del Pla especial de suport a la inversió productiva en municipis de la Comunitat Valenciana poden ser substituïts per un altre o altres sempre que, a més, l'import d'estos últims no supere el substituït.  
El precepte esmentat va ser desenrotllat pel Decret 110/2013, de 26 de juliol, del Consell, que establix el procediment i la documentació que havien de presentar aquells ajuntaments que tenen projectes autoritzats en el marc del Pla especial de suport a la inversió productiva en municipis de la Comunitat Valenciana, l'execució dels quals no s'ha iniciat en el moment de la publicació del decret, i consideren que per raons d'interés públic han de ser substituïts.  
D'acord amb les normes esmentades i acompanyat dels documents que s'hi requerien, els ajuntaments de Bellreguard, Novelda, Vinaròs i Xeraco van presentar sol·licituds de substitució de projectes i amb els informes de les conselleries corresponents, per mitjà de resolucions de la Conselleria d'Hisenda i Administració Pública, es va resoldre acceptar les renúncies i autoritzar nous projectes, la qual cosa implica fer ajustos comptables amb les consegüents altes i baixes entre seccions, capítols i programes pressupostaris.  
A este efecte, i en virtut del que disposen els articles 18 i 19 de la Llei 8/2015, de 26 de desembre, de la Generalitat, de Pressupostos de la Generalitat per a l'exercici 2015, a proposta del conseller d'Hisenda i Administració Pública, el Consell  
  
ACORDA  
  
Autoritzar les transferències de crèdit següents entre seccions, capítols i programes pressupostaris per import de 5.446.348,45 euros.  
  
Baixes  
  
09.03.02 457.10 7 PM011 Construcció pavelló cobert. Bellreguard 942.409,00  
09.03.02 457.10 6 PM 060 Nou centre poliesportiu cobert. Novelda  
Piscina coberta. Vinaròs 4.099.194,72  
16.02.03 313.10 6 PM18 Construcció Casal Jove de Xeraco 404.744,73  
  
  
  
Altes  
  
09.03.01 454.10 7 PM0010 Construcció Casa de la Música. Bellreguard 942.409,00  
05.05.03 512.10 6 PM027 Captació i canalització d'aigües pluvials. Novelda 1.753.480,72  
08.02.01 513.10 6 PM004 Carril ludicoesportiu en la carretera de Vinaròs a l'ermita de Sant Sebastià. Vinaròs  
Rehabilitació de l'edifici sociocultural Col·legi de les Monges. Xeraco 2.750.447,09  
20.01.00 612.60 6 PM915 Fons PIP 11,64  
  
  
València, 2 d'abril de 2015  
  
El conseller secretari,  
JOSÉ CÍSCAR BOLUFER